మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
మెగాహీరోతో దర్శకుడిగా వక్కంతం వంశీ ?
వక్కంతం వంశీ రచయితగా అందరికీ తెలుసు. గత రెండేళ్ళుగా డైరెక్టర్‌గా ఎంట్రీ ఇవ్వాలని ఆయన చేయని ప్రయత్నం లేదు.
| Updated:
Sep 2, 2016, 02:52PM IST
వక్కంతం వంశీ రచయితగా అందరికీ తెలుసు. గత రెండేళ్ళుగా డైరెక్టర్‌గా ఎంట్రీ ఇవ్వాలని ఆయన చేయని ప్రయత్నం లేదు. ముందుగా ఎన్టీఆర్‌తో సినిమా చేయాలని ఆయనకొక కథను కూడా వినిపించారు. ఎన్టీఆర్ కూడా వంశీతో సినిమా చేస్తానని మాటిచ్చారు. ఇన్నాళ్ళు ఎన్టీఆర్ కోసం ఎదురుచూసిన వంశీకి నిరాశే ఎదురయింది. 'జనతాగ్యారేజ్' తర్వాత వంశీతో ఎన్టీఆర్ సినిమా ఉంటుందని అందరూ భావించారు. కానీ రీసెంట్‌గా ఓ ఇంటర్వ్యూలో ఎన్టీఆర్ తను కొన్ని రోజులు బ్రేక్ తీసుకోనున్నట్లుగా చెప్పాడు. అంతేకాదు, తన తదుపరి ప్రాజెక్ట్ విషయంలో ఎలాంటి నిర్ణయం తీసుకోలేదని స్పష్టంచేశాడు. దీంతో వంశీ, ఓ కథను సిద్ధం చేసుకొని స్టయిలిష్ స్టార్ అల్లు అర్జున్‌కు వినిపించినట్లు సమాచారం. ఎన్టీఆర్ కోసం ఎదురుచూడడం కంటే బన్నీతో కమిట్ అవ్వడం బెస్ట్ అని భావించిన వంశీ.. బన్నీ సినిమాతో డైరెక్టర్‌గా పరిచయం కానున్నట్లు తెలుస్తోంది. బన్నీకి కూడా కథ నచ్చింది. అయితే ఏప్రిల్ వరకు ఎదురుచూడమని చెప్పారట. వంశీ బన్నీ కోసం ఎదురుచూస్తాడో.. లేక మరో ఆప్షన్ వెతుక్కుంటాడో.. చూడాలిమరి!